6. Revision af betalingsvedtægt 2025 for Favrskov Spildevand (Åben)
Tidl. politisk behandling BY, 16.12.14, pkt. 222
Forventet sagsgang
TM-U, ØK, BY, høring, ØK, BY 
Lovgrundlag
Betalingsregler for spildevandsforsyningsselskaber mv.
SAGENS INDHOLD
I denne sag skal Byrådet tage stilling til et forslag om revision af den gældende 
betalingsvedtægt for Favrskov Spildevand A/S. Den reviderede betalingsvedtægt er 
vedtaget af bestyrelsen for Favrskov Forsyning 18. september 2024. Nuværende 
betalingsvedtægter er fra 2015.
Betalingsvedtægt for spildevandsselskaber er udarbejdet efter Miljøstyrelsens standardvedtægt. 
Vedtægten bliver med tilretningen tilpasset gældende retspraksis i forhold til afgørelser vedr. 
tilslutningsbidrag.
Vedtægten har hidtil omfattet tre retningslinjer, som et bilag til vedtægten:
1.
Udtræden af Favrskov Spildevand for regnvand
2.
Reduceret vandafledningsbidrag fra afværgepumpninger
3.
Fradrag i vandafledningsbidraget ved ledningsbrud. 
Retningslinjerne i 1 og 2 administreres dels i henhold til spildevandsplanen, og er dels reguleret direkte af 
betalingsvedtægten. Med den reviderede betalingsvedtægt er det foreslået, at de to retningslinjer 
bortfalder. 
Retningslinjer i punkt 3, der vedrører fradrag i vandafledningsbidraget foreslås ændret, så det harmoniseres 
med praksis i naboforsyningerne.
VURDERING
De ændringer, der ønskes indarbejdet i den nye betalingsvedtægt, er nærmere beskrevet herunder:

Inden for de sidste år har Favrskov Spildevand haft flere eksempler på, at det er vanskeligt at 
fastsætte tilslutningsbidraget for kloakerede landbrugsejendomme i det åbne land, som nedlægges 
og udstykkes til nye erhverv og/eller boliger, og hvor der sker en overgang fra Landzone til Byzone. 
Disse forhold er derfor nærmere beskrevet i den nye vedtægt.

For boligenheder, hvor der ikke kan afregnes efter vandmåler, har der været et skønnet forbrug på 
125 m3 for alm. boliger og 70 m3 for fritidshuse. Det foreslås, at tallet bliver ændret til 170 m3 for 
begge boligtyper. Dermed svarer mængdeangivelsen til den, der anvendes i mange andre 
forsyninger.

Der åbnes mulighed for, at vandafledningsbidrag opkræves hos lejer eller bruger. Ejer af en ejendom 
vil dog hæfte for et evt. skyldigt beløb.

Det præciseres, at Favrskov Spildevand kun er forpligtet til at aftage spildevand fra stueplan. Det 
betyder, at hvis der er kælder i ejendommen, skal ejer selv sikre, at spildevandet pumpes til 
forsyningens ledning. Det samme gælder for regnvand, hvis der f.eks. er afløb fra en kælderhals eller 
omfangsdræn.
[adresse]: EMN-2024-02285
Dok-ID: 3795496
Sagsbehandler: ep
Byråd
26. november 2024  19:00

Retningslinjer for henstand ved særlige bebyggelser indarbejdes i betalingsvedtægten. Det betyder, 
at der er mulighed for at yde henstand for betaling af tilslutningsbidrag, hvis boligantallet ikke er kendt 
på tilslutningstidspunktet.

Hvis en privat udvikler ikke udstykker en matrikel, inden kloakering, vil kloakanlægget på grunden 
forblive privat, og det skal finansieres af den private udstykker. Hvis der sker udstykning senere, kan 
anlægget blive overdraget til Favrskov Spildevand. Betingelserne herfor er beskrevet i 
betalingsvedtægten under punkt E – Private spildevandsanlæg. 
Retningslinjer for ”Fradrag i vandafledningsbidraget ved ledningsbrud” er foreslået ændret, så de bliver 
harmoniseret med naboforsyninger. Retningslinjerne vedrører situationer, hvor der har været ledningsbrud 
på drikkevandsforsyningen på en ejendom, men hvor ledningsbruddet ikke medfører øget vandafledning. 
Ændringerne omhandler primært følgende:

Der indføres en ”selvrisiko” på 100 m³ pr. boligenhed ud over ejendommens normale vandforbrug

Supplement til krav om dokumentation af rørskade i form af fotodokumentation

Hvis vandforbruget er betalt af lejerne, skal en eventuel refusion udbetales til lejerne

Erhvervsejendomme kan ikke få fradrag.
ØKONOMI
Der er en mindre påvirkning af taksten for ejendomme, som ikke har måler på deres vandafledning. 
Ændringen vil træde i kraft i 2026. 
Ændringerne præciserer forhold om opkrævning af tilslutningsbidrag, hvorved Favrskov Spildevands 
opkrævning er bedre sikret.
INDDRAGELSE
Forslaget til ændring i betalingsvedtægten sendes i fire ugers offentlig høring. Eventuelle bemærkninger vil 
indgå i behandling af sagen før endelig vedtagelse. Hvis der ikke indkommer bemærkninger i 
høringsperioden, vil betalingsvedtægten blive godkendt administrativt efter høringsperioden.
INDSTILLING
Direktøren for Teknik og Miljø indstiller til Byrådet:
1.
At forslag til ændring i betalingsvedtægten for Favrskov Spildevand A/S med tilhørende ændringer i 
retningslinjer sendes i offentlig høring i fire uger.
BESLUTNING
Teknik- og Miljøudvalget, 6. november 2024:
Fraværende: Ingen
Indstilles godkendt. 
Økonomiudvalget, 19. november 2024:
Fraværende: Ingen
Indstilles godkendt.
Byrådet, 26. november 2024:
Fraværende: Ingen
Godkendt.
Bilag

Betalingsvedtægt med ændringsforslag (3795526)

Fradrag i vandafledningsbidraget ved ledningsbrud  (3795525)

Reduceret vandafledningsbidrag fra afværgepumpninger  (3795523)

Udtræden af Favrskov Spildevand for regnvand  (3795522)

Nyt udkast til retningslinjer - Fradrag i vandafledningsbidraget ved ledningsbrud  (3795520)
